cyanic-selkie/wikianc huggingface dataset:
দ্য হার্ডি বয়েজ (রহস্য ধারাবাহিক)
১৯২৭ সালে প্রথম প্রকাশের পর থেকেই হার্ডি বয়েজ ধারাবাহিকের রহস্যকাহিনিগুলি বিবর্তিত হয়ে আসছে। ১৯৫৯ সাল থেকে শুরু হয় বইগুলির ব্যাপক সংশোধন। এছাড়াও টেলিভিশনের সঙ্গে প্রতিযোগিতায় টিকে থাকতে বইগুলি অধিকতর সরল শৈলীতে লেখা হতে থাকে।
হার্ডি বয়েজ কেসফাইলস নামে একটি নতুন হার্ডি বয়েজ ধারাবাহিকের প্রকাশ ঘটে ১৯৮৭ সালে। এই নতুন ধারাবাহিকে হত্যা, সহিংসতা ও আন্তর্জাতিক গুপ্তচরবৃত্তির মতো বিষয়গুলি চিত্রিত হয়। মূল "হার্ডি বয়েজ মিস্ট্রি স্টোরিজ" সমাপ্ত হয় ২০০৫ সালে। সেই বছরই "আন্ডারকভার ব্রাদার্স" নামে একটি নতুন ধারাবাহিক শুরু হয়। এই ধারাবাহিকে চরিত্রগুলির একটি হালনাগাদকৃত রূপ চিত্রিত হয় এবং তাদের অ্যাডভেঞ্চারের গল্প বলা হয় উত্তম পুরুষে। আন্ডারকভার ব্রাদার্স সমাপ্ত হয় ২০১২ সালে এবং ২০১৩ সালে তার বদলে দ্য হার্ডি বয়েজ অ্যাডভেঞ্চার্স প্রকাশিত হয়। এই ধারাবাহিকেও গল্পগুলি উত্তম পুরুষে বর্ণিত হয়।
এই সব পরিবর্তনের মধ্যে দিয়ে চরিত্রগুলির জনপ্রিয়তা বজায় থাকে; বছরে বইগুলির দশ লক্ষেরও বেশি কপি বিক্রি হত, প্রতি বছর বেশ কয়েকটি নতুন খণ্ড প্রকাশিত হত এবং অ্যাডভেঞ্চারগুলি অনূদিত হয়েছিল পঁচিশটিরও বেশি ভাষায়। প্রধান দুই চরিত্রকে পাঁচটি টেলিভিশন অনুষ্ঠান ও বেশ কয়েকটি ভিডিও গেমেও দেখা গিয়েছে এবং টিফিনবাক্স ও জিনসের মতো পণ্যের বিজ্ঞাপনেও সাহায্য করেছে। চরিত্রগুলির দীর্ঘায়ুর অনেক ব্যাখ্যাই সমালোচকেরা দিয়েছেন। যেমন, এই ধারাবাহিকটি সহজ ইচ্ছাপূরণের প্রতিরূপ, বাল্যকাল ও পৌরুষের মার্কিন আদর্শ, পরের দিকের বইগুলিতে এক সম্মানিত বাবার সঙ্গে দুই কিশোর গোয়েন্দার সম্পর্ক, এবং দুষ্টের উপর শিষ্টের জয়ের সম্ভাবনা এই ধারাবাহিকের জনপ্রিয়তার প্রধান কারণ।
পটভূমি
"হার্ডি বয়েজ" অর্থাৎ ফ্র্যাংক ও জো হার্ডি হল কাল্পনিক কিশোর দুই ভাই এবং অপেশাদার গোয়েন্দা। ফ্র্যাংকের বয়স আঠারো (পূর্ববর্তী সংস্করণগুলিতে ষোলো) এবং জো-র বয়স সতেরো (পূর্ববর্তী সংস্করণগুলিতে পনেরো)। তারা বাস করে বারমেট উপসাগরের তীরে বেপোর্ট শহরে তাদের বাবা গোয়েন্দা ফেন্টন হার্ডি, মা লরা হার্ডি ও তাদের গার্ট্রুড পিসির সঙ্গে। দুই ভাই বেপোর্টের উচ্চ বিদ্যালয়ে একই ক্লাসে পড়ে। কিন্তু গল্পগুলিতে স্কুলের কথা খুব অল্পই উল্লিখিত হয়েছে এবং রহস্য সমাধানের ক্ষেত্রে স্কুল কখনই বাধাস্বরূপ হয়ে ওঠেনি। পুরনো গল্পগুলিতে দেখা যায়, দুই ভাইয়ের রহস্যগুলির সঙ্গে প্রায়শই তাদের বাবার গোপন তদন্তগুলির যোগ থাকত। কখনও কখনও তিনি তাদের সহায়তা চাইতেন, কখনও বা তারা অপ্রত্যাশিতভাবেই সংশ্লিষ্ট খলনায়ক বা ঘটনাগুলির সম্মুখীন হয়ে পড়ত। আন্ডারকভার ব্রাদার্স ধারাবাহিকে (২০০৫-২০১২) দেখা যায়, হার্ডি ভ্রাতৃদ্বয় আমেরিকান টিনস এগেইনস্ট ক্রাইম নামে একটি সংগঠনের সদস্য এবং সেই সংগঠনের থেকেই তারা তদন্তভার গ্রহণ করছে। কখনও কখনও রহস্যের সমাধানে হার্ডি ভ্রাতৃদ্বয়কে সাহায্য করেছে তাদের বন্ধু চেট মর্টন, ফিল কোহেন, বিফ হোপার, জেরি গিলরয় ও টনি প্রিটো; এবং তুলনামূলকভাবে কম কয়েকটি ক্ষেত্রে তাদের প্লেটোনিক প্রেমিকা ক্যালি শ ও আইয়োলা মর্টন (চেটের বোন)।
প্রতিটি উপন্যাসেই হার্ডি ভ্রাতৃদ্বয় রোমাঞ্চকর অভিযান ও সংঘর্ষে জড়িয়ে পড়ে। প্রায়শই বিপদে পড়লেই দুই ভাই "কখনও সাহস হারায় না … তারা হল কষ্টসহিষ্ণু দুই বালক, আশেপাশের সকলের চেয়ে ভাগ্যবান ও অধিকতর চতুর।" তারা বাস করে রহস্য ও ষড়যন্ত্রের এক পরিবেশে: "একটা সাধারণ মার্কিন মফঃস্বলে এত রকমের বিসদৃশ গুরুতর অপরাধ কখনও সংগঠিত হয়নি। খুন, নিষিদ্ধ ড্রাগ বিক্রি, রেসের ঘোড়া অপহরণ, হিরে চোরাচালান, ব্যাংক ডাকাতি, অপহরণ, ডিনামাইট বিস্ফোরণ, চুরি, চিকিৎসা-কেন্দ্রিক অপরাধ, বড়ো ধরনের যন্ত্র চুরি, এমনকি (১৯৪০-এর দশকেও) রণকৌশল-সংক্রান্ত নথিপত্র ছিনতাই ও গুপ্তচরবৃত্তি, বেপোর্টকে কেন্দ্র করে সব কিছুই সংগঠিত হয়েছে।" দুই ভাইয়ের মধ্যে সাদৃশ্য এতটাই যে একজন ভাষ্যকার ঠাট্টাচ্ছলে তাদের বর্ণনা দিতে গিয়ে লেখেন: "দু’টি ছেলের চরিত্রকে মূলত এইভাবে পৃথক করা যায় – ফ্র্যাংকের চুল কালো; জো-এর সোনালি।" যদিও সাধারণভাবে "ফ্র্যাংক ছিল চিন্তাশীল, অন্যদিকে জো ছিল আবেগপ্রবণ, এবং সম্ভবত তুলনামূলকভাবে একটু বেশি খেলোয়াড়-সুলভ।" দুই ভাইয়ের সম্পর্ক সব সময়ই ভালো এবং নিউ হার্ডি বয়েজ কেসফাইলস ধারাবাহিকের উদাহরণটি বাদ দিলে অন্য কোথাও তাদের মধ্যে কোনও ভ্রাতৃসুলভ প্রতিযোগিতাও নেই।
ফ্র্যাংক ও জো মোটামুটি ধনী। তারা প্রায়ই যায় দূরবর্তী স্থানগুলিতে। উদাহরণস্বরূপ বলা যায়, দ্য মার্ক অন দ্য ডোর (১৯৩৪) কাহিনিতে তারা গিয়েছিল মেক্সিকোতে, দ্য সিক্রেট এজেন্ট অন ফ্লাইট ১০১ (১৯৬৭) কাহিনিতে স্কটল্যান্ডে, দি আর্কটিক প্যাট্রল মিস্ট্রি (১৯৬৯) কাহিনিতে আইসল্যান্ডে, দ্য মামি কেস (১৯৮০) কাহিনিতে মিশরে এবং দ্য মিস্ট্রি অফ দ্য ব্ল্যাক রাইনো (২০০৩) কাহিনিতে কেনিয়াতে। মার্কিন যুক্তরাষ্ট্রের মধ্যে তারা চলাফেরা করে মোটরসাইকেল, মোটর-বোট, আইসবোট, ট্রেন, বিমান, ও তাদের নিজস্ব গাড়িতে।
চরিত্র সৃষ্টি
১৯২৬ সালে বুক-প্যাকেজিং সংস্থা স্ট্রেটমেয়ার সিন্ডিকেটের প্রতিষ্ঠাতা এডওয়ার্ড স্ট্রেটমেয়ার চরিত্রগুলিকে প্রথম কল্পনা করেন। স্ট্রেটমেয়ার প্রকাশক সংস্থা গ্রসেট অ্যান্ড ডানলপের কাছে ধারাবাহিকটি এগিয়ে দেন এবং বলেন যে ভ্রাতৃদয়ের নাম "কিনি বয়েজ", "স্কট বয়েজ", "হার্ট বয়েজ" বা "বিক্সবি বয়েজ" হবে। গ্রসেট অ্যান্ড ডানলপের সম্পাদকেরা প্রকল্পটি অনুমোদন করলেন। কিন্তু কোনও অজ্ঞাত কারণে "দ্য হার্ডি বয়েজ" নামটি বেছে নিলেন। প্রথম তিনটি কাহিনি প্রকাশিত হয়েছিল ১৯২৭ সালে এবং তা তৎক্ষণাত সাফল্য অর্জনও করেছিল: ১৯২৯ সালের মাঝামাঝি পর্যন্ত ১১৫,০০০টি বই বিক্রি হয়ে যায়। ধারাবাহিকটি এতটাই সাফল্যমণ্ডিত হয় যে স্ট্রেটমেয়ার হার্ডি ভ্রাতৃদ্বয়ের নারী প্রতিরূপ হিসেবে ন্যান্সি ড্রিউ চরিত্রটিও সৃষ্টি করেন।
দেহ আফগান
দেহ আফগান আফগানিস্তানের কাবুলে অবস্থিত একটি শহর। এটি প্রশাসনিক জেলার অংশ গঠন করে একসময় একটি ছোট পশতুন গ্রাম ছিল যা জার্নেগার পার্কের খোলা জায়গা জুড়ে ছড়িয়ে এটি ১৯০০ এর দশকের গোড়ার দিকে আমির আবদুর রহমান খান এর অধীনে নির্মিত জার্নেগার প্যালেস ছিল।   জার্নেগার পার্কটি কাবুলের বৃহত্তম নগর উদ্যান এবং আবদুর রহমানের  সমাধি রয়েছে। দেহ আফগান শহরটির অন্যতম প্রধান বাণিজ্যিক জেলা এবং এটি পৌরসভার সদর দফতর, বেশ কয়েকটি মন্ত্রী ভবন, ব্যাংক, সেরেনা হোটেল এবং আরগের বাড়ি। ২০০৯ সালে আবদুল রহমান মসজিদটি সম্পন্ন হয় এবং আধুনিক ব্যবসায়িক ভবনের পাশের ঐতিহাসিক আবাসন রয়েছে।
বাংলাদেশ বিমান বাহিনীর ঐতিহাসিক বিমানের তালিকা
ঐতিহাসিক বিমান সমূহের তালিকা বাংলাদেশ বিমান বাহিনীর যেগুলো এখন কর্মক্ষেত্রে সক্রিয় নয়।
এক্তেশ্বর
এক্তেশ্বর বা একতেশ্বর হল পশ্চিমবঙ্গের বাঁকুড়া জেলার সদর বাঁকুড়া শহরের উপকণ্ঠে দ্বারকেশ্বর নদের তীরে অবস্থিত একটি অঞ্চল। পূর্বে এটি ছিল একটি গ্রাম।
এক্তেশ্বর মন্দির
এক্তেশ্বর মন্দির নামে একটি শিব মন্দিরের নামানুসারে "এক্তেশ্বর " নামটির উৎপত্তি ঘটেছে। বিষ্ণুপুরের রাজা এই মন্দিরটি নির্মাণ করেছিলেন। ল্যাটেরাইটে নির্মিত এই মন্দিরটিতে পরবর্তীকালে বেলেপাথর ও ইঁটের কাজ যুক্ত হয়। প্রতি বছর চৈত্র মাসে চরক পূজা এই মন্দিরে মহাসমারোহে অনুষ্ঠিত হয়।
এক্তেশ্বর মন্দিরে শিবের একটি একপদ মূর্তি পূজিত হয়। এই ধরনের শিবমূর্তি অন্য কোনও শিব মন্দিরে দেখা যায় না।
মন্দিরটিরও স্বকীয় একটি বৈশিষ্ট্য রয়েছে। এটির কাঠামো অত্যন্ত দৃঢ়, যা বাংলার অন্যান্য মন্দিরে সাধারণত দেখা যায় না। মন্দিরটি বাংলার নিজস্ব শৈলীতেও নির্মিত হয়নি। চূড়াটি সম্ভবত ক্ষতিগ্রস্ত হয়েছিল। তাই এটিকে দেখলে অসম্পূর্ণ মনে হয়।
অনেকে মনে করেন, এক্তেশ্বর মন্দিরে পূজিত দেবতা হলেন একপদেশ্বর। তবে বর্তমান বিগ্রহটি একপদেশ্বরের নয়। পূর্বে একপদেশ্বরের মূর্তি ছিল কিনা সে সম্পর্কেও নিশ্চিত করে কিছু বলা যায় না। কিংবদন্তি অনুসারে, বিষ্ণুপুর ও সামন্তভূম রাজ্যের মধ্যে সীমান্ত-সংক্রান্ত বিবাদের নিষ্পত্তি করার জন্য স্বয়ং শিব ধ্যানে বসেছিলেন এবং এক্তেশ্বরের মূর্তিতে দুই রাজ্যের মধ্যস্থতাকারী হিসেবে দণ্ডায়মান হন।
জিওফ গ্রিফিন
জিওফ্রে মার্টন জিওফ গ্রিফিন (Geoff Griffin; জন্ম: ১২ জুন, ১৯৩৯ - মৃত্যু: ১৬ নভেম্বর, ২০০৬) নাটাল প্রদেশের গ্রেটাউনে জন্মগ্রহণকারী দক্ষিণ আফ্রিকান ক্রিকেটার ছিলেন। দক্ষিণ আফ্রিকা ক্রিকেট দলের পক্ষে ১৯৬০ সালে দুই টেস্টে প্রতিনিধিত্ব করেছেন তিনি।
লর্ডসে অনুষ্ঠিত দ্বিতীয় টেস্টে প্রথম ও অদ্যাবধি একমাত্র দক্ষিণ আফ্রিকান হিসেবে টেস্টে হ্যাট্রিক করার গৌরবগাঁথা রচনা করেছেন। এছাড়াও একমাত্র ক্রিকেটার হিসেবে লর্ডসে এ কৃতিত্ব অর্জন করেছেন জিওফ গ্রিফিন। তবে ঐ টেস্টেই থ্রোয়িংয়ের মাধ্যমে নো-বল করার জন্য স্মরণীয় হয়ে আছেন। এছাড়াও পরবর্তীতে প্রদর্শনীমূলক খেলায়ও এর পুণরাবৃত্তি ঘটান। ফলশ্রুতিতে আর কখনো টেস্ট ক্রিকেটে অংশ নেননি তিনি।
প্রারম্ভিক জীবন
নাটাল প্রদেশের গ্রেটাউনে জন্মগ্রহণ করেন গ্রিফিন। ডারবান হাইস্কুলে অধ্যয়ন করেন তিনি। দীর্ঘদেহী গ্রিফিন অনেক ধরনের খেলাধুলোয় পটু ছিলেন। রোডেশিয়ার পক্ষে হকি ও নাটালের পক্ষে অনূর্ধ্ব-১৯ দলের পক্ষে রাগবি ক্রীড়ায় অংশ নেন। এছাড়াও উচ্চলম্ফন, দীর্ঘলম্ফ, ত্রি-লম্ফন ও পোল ভল্ট ক্রীড়ায় নাটাল চ্যাম্পিয়ন ছিলেন। শৈশবকালে দূর্ঘটনার শিকার হয়েছিলেন। ফলশ্রুতিতে ডানহাতের শক্তিমত্তা নষ্ট হয়ে যায় তার।
১৯৫৭-৫৮ মৌসুমে দক্ষিণ আফ্রিকান ঘরোয়া ক্রিকেটে নাটালের পক্ষে প্রথম-শ্রেণীর ক্রিকেটে ফাস্ট বোলার হিসেবে অভিষেক ঘটে তার। ১৯৫৯-৬০ মৌসুমে দক্ষিণ আফ্রিকার প্রাদেশিক খেলাগুলোয় কোন নো-বল করেননি। তাস্বত্ত্বেও ১২.২৩ বোলিং গড় নিয়ে ৩৫ উইকেট দখল করেন। ফলশ্রুতিতে ২০ বছর বয়সে ১৯৬০ সালে ইংল্যান্ড সফরে যাবার জন্য মনোনীত হন।
খেলোয়াড়ী জীবন
মে, ১৯৬০ সালে লর্ডসে এমসিসি’র বিপক্ষে আটবার নো-বল করেন। সফরকারী দলের প্রথম খেলোয়াড় হিসেবে থ্রোয়িংয়ের দায়ে অভিযুক্ত হন। কাউন্টি দলগুলোর বিপক্ষে খেলার সময়ে বেশ কয়েকজন আম্পায়ারের কাছ থেকে তাকে নো-বল শুনতে হয়েছিল।
২৫ জুন শুরু হওয়া ৫ টেস্ট নিয়ে গড়া সিরিজের ২য় টেস্টে ওভারের শেষ বলে এম. জে. কে. স্মিথকে ৯৯ রানে জন ওয়েটের হাতে কট দিতে বাধ্য করান। এরপরের ওভারের প্রথম বলে পিটার ওয়াকার ও ফ্রেড ট্রুম্যান বোল্ড হলে হ্যাট্রিক সম্পন্ন করেন। ফলশ্রুতিতে ইংল্যান্ড ৩৬২/৮ করে দ্রুত ইনিংস ডিক্লেয়ার দেয়। লর্ডসের ঐ খেলায় ইংল্যান্ড দ্রুততার সাথে দক্ষিণ আফ্রিকাকে দুইবার অল-আউট করে এবং ইনিংস ও ৭৩ রানের বিরাট ব্যবধানে জয়লাভ করে। ২৭ জুন সোমবার চতুর্থ দিন মধ্যাহ্নবিরতির অল্পক্ষণ পরই ব্রায়ান স্ট্যাদামের ৬/৬২ ও ৫/৩৪ বোলিং পরিসংখ্যানে এ সাফল্য পায়। রাণীর সম্মানার্থে চাবিরতিতে বাকী সময়টুকু সম্পন্ন করার জন্য ২০-ওভারের একটি প্রদর্শনী খেলার আয়োজন করা হয়। এতে গ্রিফিন পুনরায় থ্রোয়িংয়ের দায়ে অভিযুক্ত হন ও নো-বলের শিকার হন। ফলশ্রুতিতে ওভার সম্পন্নের জন্য তাকে আন্ডারআর্ম বোলিং করতে হয়েছিল। ডোনাল্ড ব্র্যাডম্যান তাকে সহায়তার লক্ষ্যে ড্রেসিং রুমে আসলে গ্রিফিন ঘটনার সার-সংক্ষেপ বর্ণনা করেন ও এমসিসি সভাপতি গাবি অ্যালেনের আদেশক্রমে আম্পায়ারদ্বয় এ ঘটনা ঘটিয়েছেন বলে অভিযোগ করেন।
অবসর
অবসর নেয়ার পর ক্লাব ক্রিকেটে অংশগ্রহণ করেন। এরপর ক্রিকেট কোচের ভূমিকায় অবতীর্ণ হন। পরবর্তীতে ডারবানের সাউথ আফ্রিকান ব্রিউয়েরিজে হোটেল ম্যানেজারের দায়িত্ব পালন করেন। এছাড়াও আর্গিল ও কঙ্গেলা হোটেলে ছিলেন।
ব্যক্তিগত জীবনে দুইবার পাণিগ্রহণ করেন। ডারবানের হৃদযন্ত্রক্রীয়ায় আক্রান্ত হলে জিওফ গ্রিফিনের দেহাবসান ঘটে।
মিয়া জর্জ
জিমি জর্জ (জন্ম: ২৮শে জানুয়ারি ১৯৯২; মঞ্চ নাম মিয়া দ্বারা বেশি পরিচিত) হলেন একজন ভারতীয় অভিনেত্রী এবং মডেল, যিনি মূলত মালয়ালম চলচ্চিত্রে এবং কয়েকটি তামিল ও তেলুগু চলচ্চিত্রে কাজ করেন। তিনি টেলিভিশন ধারাবাহিকে পার্শ্ব চরিত্রে অভিনয় করার মাধ্যমে একজন অভিনেত্রী হিসাবে তাঁর জীবন শুরু করেছিলেন। তিনি ডক্টর লাভ এবং ই আদুথা কালাথু নামক চলচ্চিত্রে ছোট চরিত্রে অভিনয় করার মাধ্যমে চলচ্চিত্র জগতে আত্মপ্রকাশ করেছিলেন। ২০১২ সালে তিনি কেরালার "মিস ফিটনেস" নির্বাচিত হয়েছিলেন এবং একই বছর মালয়ালম চলচ্চিত্র চেট্টায়িস-এর কেন্দ্রীয় চরিত্রে অভিনয় করেছেন।
প্রারম্ভিক জীবন
মিয়া জর্জ ১৯৯২ সালের ২৮শে জানুয়ারি তারিখে ভারতের মহারাষ্ট্রের ডোম্বীভিলী র একটি মালয়ালি খ্রিস্টান পরিবারে জর্জ এবং মিনির ঘরে জন্মগ্রহণ করেছিলেন। তিনি তাঁর বাবা মায়ের দ্বিতীয় কন্যা। তাঁর বাবা একজন ইঞ্জিনিয়ার হিসাবে কাজ করতেন। মাত্র পাঁচ বছর বয়সে, তিনি পালৈ থেকে কোট্টায়মে চলে আসেন। তিনি ভরানাঙ্গনমের সেক্রেড হার্ট গার্লস হাই স্কুল এবং সেন্ট মেরির উচ্চ মাধ্যমিক বিদ্যালয় থেকে তাঁর স্কুল জীবনের পড়াশোনা সম্পন্ন করেছেন। তিনি পালৈ-এর আলফোনসা কলেজ থেকে বিএ ডিগ্রি এবং সেন্ট থমাস কলেজ থেকে ইংরেজি সাহিত্য বিভাগ হতে স্নাতকোত্তর সম্পন্ন করেছেন। তাঁর বড় বোনের নাম গিনি, তিনি লিজা জর্জের সাথে বিবাহ বন্ধনে আবদ্ধ হয়ে বর্তমানে বেঙ্গালুরুতে বসবাস করছেন।
পেশা
মিয়া জর্জ টেলিভিশন ধারাবাহিক আলফোনস্মা ও কুঞ্জলি মারাক্কর-এর পার্শ্ব চরিত্রে অভিনয় করার মধ্য দিয়ে তাঁর অভিনয় জীবন শুরু করেছিলেন। তিনি টেলিভিশন ধারাবাহিকে অভিনয় দক্ষতা প্রদর্শনের মাধ্যমে ডক্টর লাভ এবং ই আদুথা কালাথু নামক চলচ্চিত্রে কাজ করার সুযোগ পেয়েছিলেন। তিনি কেরালার মিস ফিটনেস ২০১২ নামে একটি সুন্দরী প্রতিযোগিতা জয়লাভ করার মাধ্যমে সকলের নজরে এসেছিলেন। তিনি এত্তেকাল সেকেন্ড নামক চলচ্চিত্রের কেন্দ্রীয় চরিত্রে অভিনয় করেছেন, তবে এই চলচ্চিত্রটি ২০১৪ সালে বাণিজ্যিকভাবে মুক্তি পেয়েছে। এই চলচ্চিত্রে মিয়া'র মা চরিত্রে উর্মিলা উন্নি অভিনয় করেছেন, যিনি পরিচালক শাজুন কারিয়ালের কাছে গিয়ে মিয়া জর্জকে ২০১২ সালে মুক্তিপ্রাপ্ত কৌতুক বিষয়ক চলচ্চিত্র ছেট্টায়িসে অভিনয় করতে দেওয়ার সুযোগ করে দেওয়ার পরামর্শ দিয়েছিলেন। তিনি উক্ত চলচ্চিত্রে বিজু মেননের স্ত্রীর চরিত্রে অভিনয় করেছিলেন, যা সমালোচকদের দ্বারা প্রশংসা অর্জন করেছিল। তারপরে মিয়াকে মোহনলাল অভিনীত রেড ওয়াইন-এ অভিনয় করতে দেখা গেছে; যেখানে তিনি আসিফ আলির সাথে কেন্দ্রীয় চরিত্রে অভিনয় করেছিলেন। তিনি জীতু জোসেফের মেমোরিস-এ একটি তদন্তকারী সাংবাদিকের চরিত্রে অভিনয় করেছিলেন, এই চলচ্চিত্রটি ২০১৩ সালের অন্যতম সেরা চলচ্চিত্র ছিল।
ত্রিপুরার বিধানসভা কেন্দ্রের তালিকা
ত্রিপুরা বিধানসভা হলো ভারতের ত্রিপুরা রাজ্যের এককক্ষীয় আইনসভা।
বিধানসভার আসন রাজ্যের রাজধানী আগরতলায়। বিধানসভার মেয়াদ পাঁচ বছর, যদি না আগে ভেঙে দেওয়া হয়।  বর্তমানে, এটি ৬০ জন সদস্য নিয়ে গঠিত যারা একক-আসন নির্বাচনী এলাকা থেকে সরাসরি নির্বাচিত।
কেন্দ্রসমূহ
২০০৮ সালে নির্ধারিত বিধানসভা কেন্দ্রগুলির সাম্প্রতিক সীমানা অনুসারে ত্রিপুরা বিধানসভার নির্বাচনী এলাকার তালিকা নিম্নরূপ।
মাইলট্টম
থাম্ব| মাইলট্টম মাইলট্টম (তামিল : மயிலாட்டம்) হল একটি শৈল্পিক এবং ধর্মীয় নৃত্য যা দক্ষিণ ভারতের তামিলনাড়ু রাজ্যের হিন্দু মন্দিরে ভগবান সুব্রমনিয়মের প্রতি শ্রদ্ধাজ্ঞাপন করে পরিবেশন করা হয়।
মাইলট্টম অভিনয়শিল্পীরা মাথা থেকে পা পর্যন্ত পোশাক পরিধান করে ও তাদের বেশভূষায় একটি নকল ময়ূর সংযুক্ত থাকে। এই পোশাক একটি সুতো ব্যবহার করে খোলা এবং বন্ধ করা যায়। এই পোশাকের মাধ্যমে নৃত্যশিল্পীকে বাহন ময়ূরের উপর সওয়ার ভগবান মুরুগানের প্রতীকরূপে সজ্জিত করা হয়। পোশাক প্রস্তুতির জন্য ময়ূরের পালক বিশেষভাবে ব্যবহার হয়। নর্তকের মস্তক পরিধানটি একটি ময়ূরের চঞ্চুর ন্যায় সাদৃশ্যপূর্ণ হয় যা একটি মোটা বাঁধুনির সাথে বাঁধিত থাকে। এই মস্তক পরিধানটি নৃত্যশিল্পী ইচ্ছেমতো নাড়াচাড়া ও খোলা বা বন্ধ করতে পারে। এই পোশাক পরে তারা নৃত্য পরিবেশন করে। নৃত্যটি শুধুমাত্র মহিলারা পরিবেশন করেন। নর্তকীরা তাদের পোশাক ও নর্তন ভংগিমার মাধ্যমে ময়ূরের উপর উপবেশিত ভগবান মুরুগানের প্রতিনিধিত্ব করে। অভিনয়শিল্পীরা তাদের পায়ের পাতায় সংযুক্ত কাঠের একটি লম্বা টুকরার উপর নাচ করে। এই নৃত্যকলা প্রদর্শনের জন্য একজন শিল্পীকে সঠিক প্রশিক্ষণ নিতে হয় এবং এই নৃত্যকলা আয়ত্ত করতে কঠোর অনুশীলন প্রয়োজন। এই নৃত্যটি উৎসবের সময় একটি ঐতিহ্য হিসাবে সমস্ত মুরুগান (ভগবান সুব্রমনিয়ম্) দেবতার মন্দিরে পরিবেশিত হয়। সাধারনত কাঞ্চিপুরমের স্থানীয় বিখ্যাত এবং জমকালো আরাট্টু উৎসবের সময় এই নৃত্য পরিবেশন করা হয়। অনুশীলনে অসুবিধা এবং নৃত্যশিল্পীদের জন্য কম মজুরির কারণে, মাইলাট্টম অভিনয়শিল্পীদের সংখ্যা হ্রাস পাচ্ছে।
সিজমা
অবস্থান
সিজমা বৃহত্তর কানায় Selçuklu দ্বিতীয় স্তরের পৌরসভা একটি শহর। এই শহরের অবস্থান । এটি আফিয়ন থেকে কোনাকে সংযোগকারী প্রধান সড়কের কিছু কিলোমিটার পশ্চিমে অবস্থিত। কোনার মহাসড়কের দূরত্ব প্রায় . ২০১১ সালের জনসংখ্যা হিসাব অনুযায়ী এখানের জনসংখ্যা ২১৫৩ জন ।
ভিএলসি মিডিয়া প্লেয়ার
ভিএলসি মিডিয়া প্লেয়ার (ভিএলসি নামে পরিচিত) ভিডিওল্যান প্রজেক্টের অধীনে তৈরিকৃত একটি উন্মুক্ত মিডিয়া প্লেয়ার সফটওয়্যার। ভিএলসি মিডিয়া প্লেয়ার বিভিন্ন ধরনের ডাটা কম্প্রেশন ও ফাইল ফরম্যাট সমর্থন করে, যেমন ডিভিডি-ভিডিও, ভিডিও সিডি এবং স্ট্রিমিং ভিডিও। এটি কম্পিউটার নেটওয়ার্কের স্ট্রিমিং ভিডিও চালাতে পারে।
সিজমা
ইতিহাস
এখানে আশেপাশে  হিটেটিস এবং রোমান সাম্রাজ্যের ধ্বংসাবশেষ আছে । কিন্তু এই শহরটিকে মধ্য যুগে ইয়োরুকসের একটি দল (ভ্রাম্যমাণ ওঘুজ তুর্কি) দ্বারা প্রতিষ্ঠিত হয়েছিল। প্রথম এই শহরের নাম ছিল সিজেমিন; কিন্তু পরে, এটি সংক্ষিপ্ত নাম সিজমা হিসাবে পরিচিত হয় ।
ভিএলসি মিডিয়া প্লেয়ার
ইতিহাস
ভিডিওল্যান প্রজেক্ট ১৯৯৬ সালে একাডেমিক প্রজেক্ট হিসাবে যাত্রা শুরু করে। ভিএলসি বলতে ভিডিওল্যান ক্লায়েন্ট বুঝানো হয়, যখন ভিএলসি ভিডিওল্যানের একটি ক্লায়েন্ট ছিল। কিন্তু ভিএলসি এখন আর একটি ক্লায়েন্ট নয়।
প্রধান নির্মাতা École Centrale Paris এর অনুমোদন সাপেক্ষে, ১ ফেব্রুয়ারি ২০০১, গনু জেনারেল পাবলিক লাইসেন্সের অধীনে প্রকাশ করা হয়। সার্ভার প্রোগ্রাম এর কার্যকারিতা, ভিডিওল্যান সার্ভার (ভিএলএস), অধিকাংশ ক্ষেত্রে ভিএলসি মধ্যে অন্তর্ভুক্ত এবং অবচিত হয়েছে। প্রকল্পের নাম পরিবর্তন করা হয়েছে ভিএলসি মিডিয়া প্লেয়ার নামে কারণ পরিবর্তন করা হয়েছে কারণ এখন আর একটি ক্লায়েন্ট / সার্ভার পরিকাঠামো নাই।
উন্নয়নের ১৩ বছর পর ভিএলসি মিডিয়া প্লেয়ার এর সংস্করণ ১.০.০ ৭ জুলাই, ২০০৯ সালে মুক্তি পায়, ভিএলসি মিডিয়া প্লেয়ার এর সংস্করণ ২.০.০ ১৮ ফেব্রুয়ারি, ২০১২ সালে মুক্তি পায়
sourceforge.net ভিএলসি-এর সামগ্রিক ডাউনলোড গণনা প্রথম শুরু করে এবং এখন পর্যন্ত ১.৩ বিলিয়ন বার ডাউনলোড হয়েছে।
ইনপুট ফর্ম্যাট
অপারেটিং সিস্টেমের উপর ভিত্তি করে ভিএলসি বিভিন্ন ফরম্যাটের ফাইল চালাতে পারে, যার মধ্যে আছে:
আউটপুট ফরম্যাট
VLC can transcode or stream audio and video into several formats depending on the operating system, including:
মার্কিন যুক্তরাষ্ট্রের চলচ্চিত্র
মার্কিন যুক্তরাষ্ট্রের চলচ্চিত্র, হলিউড নামেও পরিচিত, বিংশ শতাব্দী থেকে চলচ্চিত্র শিল্পে ব্যাপক প্রভাব রেখে আসছে। মার্কিন চলচ্চিত্রের প্রভাব বিস্তারকারী ধরন হল ধ্রুপদী হলিউড চলচ্চিত্র, যা ১৯১৭ থেকে ১৯৬০ সালে বিকাশ লাভ করে এবং সবচেয়ে বেশি চলচ্চিত্র নির্মিত হয়। ওগ্যুস্ত ও লুই ল্যুমিয়েরকে আধুনিক চলচ্চিত্রের জনক হিসেবে অভিহিত করা হলেও চলচ্চিত্রের বিকাশের সাথে সাথেই মার্কিন চলচ্চিত্র প্রভাব বিস্তার শুরু করে। মার্কিন যুক্তরাষ্ট্র প্রতি বছর গড়ে ৭০০-এর অধিক ইংরেজি ভাষার চলচ্চিত্র মুক্তি দিয়ে থাকে, যা কোন একক ভাষার জাতীয় চলচ্চিত্র নির্মাণের দিক থেকে সর্বোচ্চ। অন্যদিকে জাতীয় চলচ্চিত্রের দিক থেকে যুক্তরাজ্য (২৯৯), কানাডা (২০৬), অস্ট্রেলিয়া ও নিউজিল্যান্ডও একই ভাষায় চলচ্চিত্র নির্মাণ করে, যা হলিউড ব্যবস্থার অংশ হিসেবে বিবেচিত নয়। হলিউডকে বহুভাষীয় চলচ্চিত্র হিসেবেও অভিহিত করা হয়। ধ্রুপদী হলিউড চলচ্চিত্রে একাধিক ভাষার সংস্করণ নির্মাণ করা হত, প্রায়ই স্পেনীয় ও ফরাসি ভাষার। সমকালীন হলিউড কানাডা, অস্ট্রেলিয়া ও নিউজিল্যান্ডেও চলচ্চিত্র নির্মাণ করে থাকে।
হলিউডকে সবচেয়ে পুরনো শিল্প হিসেবে বিবেচনা করা হয়, যেখানে প্রাচীনতম চলচ্চিত্র স্টুডিও ও প্রযোজনা কোম্পানিসমূহ বিকাশ লাভ করে। এখানেই বিভিন্ন ধারার চলচ্চিত্র বিকশিত হয়, তন্মধ্যে রয়েছে নাট্যধর্মী, হাস্যরসাত্মক, সঙ্গীতধর্মী, প্রণয়ধর্মী, মারপিটধর্মী, ভীতিপ্রদ, বিজ্ঞান কল্পকাহিনীমূলক, যুদ্ধভিত্তিক মহাকাব্যিক, যা অন্যান্য জাতীয় চলচ্চিত্র শিল্পের জন্য দৃষ্টান্ত স্থাপন করে।
১৮৭৮ সালে ইডউইয়ার্ড মুইব্রিজ চলচ্চিত্রে আলোকচিত্রের ক্ষমতার প্রদর্শন করেন। ১৮৯৪ সালে নিউ ইয়র্ক সিটিতে টমাস আলভা এডিসনের কিনেটোস্কোপ ব্যবহার করে বিশ্বের প্রথম বাণিজ্যিক চলচ্চিত্র প্রদর্শনী অনুষ্ঠিত হয়। মার্কিন যুক্তরাষ্ট্র ১৯২৭ সালে বিশ্বের প্রথম সবাক সঙ্গীতধর্মী চলচ্চিত্র দ্য জ্যাজ সিঙ্গার নির্মাণ করে, এবং পরের দশকে সবাক চলচ্চিত্রের বিকাশের অগ্রদূত হিসেবে ভূমিকা রাখে। বিংশ শতাব্দীর শুরু থেকে মার্কিন চলচ্চিত্র শিল্প ক্যালিফোর্নিয়ার লস অ্যাঞ্জেলেসের হলিউডের ৩০ মাইল অঞ্চল নিয়ে গড়ে ওঠে। পরিচালক ডি ডব্লিউ গ্রিফিথ প্রথম চলচ্চিত্রের ব্যাকরণ উদ্ভাবন করেন। অরসন ওয়েলসের সিটিজেন কেইন-কে প্রায়ই বিভিন্ন সমালোচকদের ভোটে সর্বকালের সেরা চলচ্চিত্র হিসেবে আখ্যা পেতে দেখা যায়।
উৎপত্তি ও ফোর্ট লি
প্রথম আলোকচিত্র ধারণ ও তা চলচ্চিত্রে রূপান্তরের নথি পাওয়া যায় ইডউইয়ার্ড মুইব্রিজের দৌড়াবস্থার একটি ঘোড়ার কয়েকটি আলোকচিত্র থেকে, যা ১৮৭৮ সালে ক্যালিফোর্নিয়ার পালো আল্টোতে একই সারিতে কয়েকটি স্টিল ক্যামেরা স্থাপন করে তোলা হয়েছিল। মুইব্রিজের এই কাজের ফলে উদ্ভাবকগণ একই ধরনের যন্ত্র তৈরির চেষ্টা চালান। ১৮৯৪ সালে নিউ ইয়র্ক সিটিতে টমাস আলভা এডিসন কিনেটোস্কোপ নামে একই ধরনের যন্ত্র তৈরি করেন।
মার্কিন যুক্তরাষ্ট্রের চলচ্চিত্র শিল্প পুঁজিবাদী ও উদ্ভাবনী কর্মীদের আকর্ষণ করতে শুরু করেন এবং ১৯০৭ সালে কালেম কোম্পানি ফোর্ট লি শহরকে চলচ্চিত্রের দৃশ্যধারণের জন্য ব্যবহার করা শুরু করলে অন্য চলচ্চিত্র নির্মাতারাও তাদের অনুসরণ করতে শুরু করে। ১৯০৯ সালে ইউনিভার্সাল স্টুডিওজের পূর্বতন প্রতিষ্ঠান চ্যাম্পিয়ন ফিল্ম কোম্পানি প্রথম স্টুডিও নির্মাণ করে। অন্যরাও তাদের অনুসরণ করে এবং নতুন স্টুডিও নির্মাণ করে বা ফোর্ট লিতে স্থান ইজারা নেয়। ১৯১০ ও ১৯২০-এর দশকে চলচ্চিত্র কোম্পানিগুলো, তথা ইন্ডিপেন্ডেন্ট মুভিং পিকচার্স কোম্পানি, পিয়ারলেস স্টুডিওজ, দ্য সোল্যাক্স কোম্পানি, এক্লেয়ার স্টুডিওজ, গোল্ডউইন পিকচার কর্পোরেশন, আমেরিকান মেলিয়েস (স্টার ফিল্মস), ওয়ার্ল্ড ফিল্ম কোম্পানি, বায়োগ্রাফ স্টুডিওজ, ফক্স ফিল্ম কর্পোরেশন, পাথে ফ্রেরে, মেট্রো পিকচার্স কর্পোরেশন, ভিক্টর ফিল্ম কোম্পানি, ও সেলৎজনিক পিকচার্স কর্পোরেশন ফোর্ট লিতে চলচ্চিত্র নির্মাণ করতে থাকে। উল্লেখযোগ্য অভিনয়শিল্পীদের মধ্যে অস্কার বিজয়ী ম্যারি পিকফোর্ড এখানেই বায়োগ্রাফ স্টুডিওজের অধীনে তার কর্মজীবন শুরু করেন।
নিউ ইয়র্কের কুইন্সে নির্বাক চলচ্চিত্র যুগে কফম্যান অ্যাস্টোরিয়া স্টুডিওজ প্রতিষ্ঠিত হয় এবং মার্ক্স ভ্রাতৃদ্বয় ও ডব্লিউ. সি. ফিল্ডস এটি ব্যবহার করতেন। এডিসন স্টুডিওজ ব্রনক্সে অবস্থিত ছিল। ম্যানহাটনের চেলসি প্রায়ই ব্যবহৃত হত। ফ্লোরিডার পিকচার সিটিও ১৯২০-এর দশকে চলচ্চিত্র নির্মাণের কেন্দ্র হিসেবে পরিকল্পিত স্থান ছিল, কিন্তু ১৯২৮ সালের ওকিচোবি হ্যারিকেনের কারণে এই পরিকল্পনা বাতিল হয় এবং পিকচার সিটি এর মূল নাম হোব সাউন্ডে ফিরিয়ে নেওয়া হয়। চলচ্চিত্র নির্মাণের অন্যান্য প্রধানতম কেন্দ্রগুলো হল শিকাগো, টেক্সাস, ক্যালিফোর্নিয়া, ও কিউবা।
বিংশ শতাব্দীর সূচনালগ্নে চলচ্চিত্রের স্বত্ত্ব নিয়ে দ্বন্দ্ব মার্কিন যুক্তরাষ্ট্র জুড়ে চলচ্চিত্র কোম্পানির বিস্তৃতিতে প্রভাব রাখে। অনেক কোম্পানি যেসব যন্ত্রপাতি ব্যবহার করত তাতে তাদের অধিকার ছিল না এবং এর ফলে নিউ ইয়র্কে চলচ্চিত্রের দৃশ্যধারণ কঠিন হয়ে ওঠেছিল। এটি এডিসনের কোম্পানির সদরদপ্তরের নিকটে ছিল এবং এই কোম্পানির প্রতিনিধিরা ক্যামেরা জব্দ করতে ওঠে পড়ে। ১৯১২ সালের মধ্যে বেশিরভাগ মূলধারার চলচ্চিত্র কোম্পানি দক্ষিণ ক্যালিফোর্নিয়া বা লস অ্যাঞ্জেলেসে এই অঞ্চলের সারা বছর ব্যাপী অনুকূল আবহাওয়ার জন্য তাদের নির্মাণ কার্যক্রম স্থানান্তর করে।
হলিউডের উত্থান
১৯১০ সালের শুরুতে বায়োগ্রাফ কোম্পানি পরিচালক ডি ডব্লিউ গ্রিফিথকে তার দল নিয়ে পশ্চিম উপকূলে পাঠায়। তার দলে ছিলেন অভিনয়শিল্পী ব্ল্যাঞ্চ সুইট, লিলিয়ান গিশ, ম্যারি পিকফোর্ড, লিওনেল ব্যারিমোর ও আরও অনেকে। তার লস অ্যাঞ্জেলেসের জর্জ স্ট্রিটের নিকটবর্তী একটি খালি স্থানে দৃশ্যধারণ শুরু করে। সেখানে কোম্পানিটি নতুন অঞ্চল খুঁজে বের করার সিদ্ধান্ত নেয়, হলিউডের কয়েক মাইল উত্তরে ভ্রমণ করে, যেখানে লোকজন বন্ধুভাবাপন্ন ছিল ও চলচ্চিত্র কোম্পানির দৃশ্যধারণ উপভোগ করতেন। গ্রিফিথ পরে হলিউডে চিত্রায়িত প্রথম চলচ্চিত্র ইন ওল্ড ক্যালিফোর্নিয়া (১৯১০) নির্মাণ করেন। এটি উনবিংশ শতাব্দীতে ক্যালিফোর্নিয়া সম্পর্কিত প্রণয়ধর্মী নাট্য চলচ্চিত্র। গ্রিফিথ কয়েক মাস সেখানে অবস্থান করেন এবং নিউ ইয়র্কে ফিরে আসার পূর্বে আরও কয়েকটি চলচ্চিত্র নির্মাণ করেন। হলিউডে গ্রিফিথের চলচ্চিত্র নির্মাণের সফলতার কথা শুনে ১৯১৩ সালে অনেক চলচ্চিত্র নির্মাতা চলচ্চিত্র নির্মাণের পদ্ধতির স্বত্বাধিকারী টমাস আলভা এডিসনের ফি এড়াতে পশ্চিমে যেতে শুরু করে। নিউ জার্সির বায়োনের নেস্টর স্টুডিওজ ১৯১১ সালে হলিউডে প্রথম স্টুডিও নির্মাণ করে। ডেভিড ও উইলিয়াম হর্সলির মালিকানাধীন নেস্টর স্টুডিওজ পরে ইউনিভার্সাল স্টুডিওজের সাথে একত্রিত হয় এবং উইলিয়াম হর্সলির অন্য কোম্পানি হলিউড ফিল্ম ল্যাবরেটরি এখনো বিদ্যমান হলিউডের সবচেয়ে পুরনো কোম্পানি, যা বর্তমানে হলিউড ডিজিটাল ল্যাবরেটরি নামে পরিচিত। হলিউডের অত্যধিক অতিথিপরায়ণ ও সাশ্রয়ী আবহাওয়া ১৯৩০-এর দশকে সকল চলচ্চিত্র নির্মাতাদের পশ্চিম উপকূলে নিয়ে যায়। সে সময়ে টমাস এডিসন পূর্ব উপকূলে এডিসন্‌স মোশন পিকচার প্যাটেন্ট কোম্পানির অধীনে চলচ্চিত্র নির্মাণ ও চলচ্চিত্র প্রযোজকদের সাথে সম্পৃক্ত সকল কিছুর স্বত্বাধিকারী ছিলেন এবং এডিসন বা তার প্রতিনিধিগণ প্রায়ই অভিযোগ করত বা নির্দেশনা প্রদান করত, অন্যদিকে পশ্চিম উপকূলে চলচ্চিত্র নির্মাতারা এডিসনের নিয়ন্ত্রণের বাইরে স্বাধীনভাগে কাজ করতে পারত।
লস অ্যাঞ্জেলেসে স্টুডিও ও হলিউড বর্ধিত হতে থাকে। প্রথম বিশ্বযুদ্ধের পূর্বে মার্কিন যুক্তরাষ্ট্রের বিভিন্ন শহরে চলচ্চিত্র নির্মিত হত, কিন্তু এই শিল্পের বিকাশ ঘটতে থাকলে চলচ্চিত্র নির্মাতারা দক্ষিণ ক্যালিফোর্নিয়ার দিকে আকৃষ্ট হতে থাকে। তারা মূলত উষ্ণ আবহাওয়া ও নির্ভরযোগ্য সূর্যের আলোর জন্য এই অঞ্চলের প্রতি আকৃষ্ট হয়, এবং তার সারা বছর ব্যাপী বহিঃদৃশ্য ও বিভিন্ন দৃশ্যের চিত্রায়ন করতে পারত। চলচ্চিত্রের (বিশেষ করে মার্কিন চলচ্চিত্র) বেশ কয়েকটি শুরুর ঘটনা ছিল, কিন্তু গ্রিফিথের ১৯১৫ সালের বিতর্কিত মহাকাব্যিক চলচ্চিত্র দ্য বার্থ অব আ নেশন বিশ্বব্যাপী চলচ্চিত্রায়নের শব্দভাণ্ডারের অগ্রদূত হিসেবে বিবেচিত, যা এখনো রূপালি পর্দায় বিরাজমান।
বিংশ শতাব্দীর সূচনালগ্নে যখন চলচ্চিত্র তখনো নতুন মাধ্যম, অনেক ইহুদি অভিবাসী মার্কিন চলচ্চিত্র শিল্পে কর্মসংস্থান খুঁজে পায়। তারা এই নতুন ব্যবসায়ে তাদের অবদান রাখতে সক্ষম হয়, এবং এক নিকেল (পাঁচ সেন্ট) মূল্যে তারা দোকানের সামনে অবস্থিত নিকলোডেয়ন নামক প্রেক্ষাগৃহে তার স্বল্পদৈর্ঘ্য চলচ্চিত্র প্রদর্শনী করে। কয়েক বছরের মধ্যে স্যামুয়েল গোল্ডউইন, উইলিয়াম ফক্স, কার্ল লেমলি, আডলফ জুকর, লুই বি. মেয়ার ও ওয়ার্নার ভাইদের (হ্যারি, আলবার্ট, স্যামুয়েল, ও জ্যাক) মত উচ্চাকাঙ্ক্ষী ব্যক্তিরা এই ব্যবসায়ের প্রযোজনায় চলে আসেন। অচিরেই তারা চলচ্চিত্র স্টুডিও নামে নতুন ধরনের ব্যবসায়ের প্রধান হয়ে ওঠেন। এই শুরুর সময়ে মার্কিন যুক্তরাষ্ট্রে কমপক্ষে একজন নারী পরিচালক, প্রযোজক ও স্টুডিও প্রধান ছিলেন, যেমন ফ্রান্সে জন্মগ্রহণকারী পরিচালক অ্যালিস গাই-ব্লাশে। তারা এই শিল্পের আন্তর্জাতিকীকরণের ভিত্তিও গড়ে তুলেন, যদিও এই শিল্পটিকে আমেরো-কেন্দ্রিক প্রাদেশিকতার দোষে অভিযুক্ত করা হয়।
অন্য চলচ্চিত্র নির্মাতারাও প্রথম বিশ্বযুদ্ধের পর ইউরোপ থেকে আগমন করেন, তন্মধ্যে ছিলেন পরিচালক আর্নস্ট লুবিচ, অ্যালফ্রেড হিচকক, ফ্রিৎস লাং, ও জঁ রনোয়ার এবং অভিনয়শিল্পী রুডলফ ভালেন্টিনো, মারলেনে ডিট্রিশ, রোনাল্ড কলম্যান ও শার্ল বোয়ায়ে। তারা নিউ ইয়র্ক সিটির মঞ্চে অন্য অভিনয়শিল্পীদের সাথে যোগ দেন এবং সবাক চলচ্চিত্রের সূত্রপাত ঘটলে বিংশ শতাব্দীর সবচেয়ে দ্রুত বর্ধমান শিল্পের অংশ হয়ে ওঠেন। ১৯৪০-এর দশকে চলচ্চিত্রের জনপ্রিয়তার সর্বোচ্চ পর্যায়ে স্টুডিওগুলো প্রতি বছর প্রায় ৪০০ চলচ্চিত্র নির্মাণ করতে থাকে, এবং প্রতি সপ্তাহে ৯০ মিলিয়ন মার্কিন দর্শক তা দেখেন।
১৯২০-এর দশকের শেষভাগে হলিউডে শব্দের অধিক ব্যবহার দেখা যায়। ১৯২৭ সালে প্রথম সংলাপ-সংবলিত পূর্ণদৈর্ঘ্য চলচ্চিত্র দ্য জ্যাজ সিঙ্গার মুক্তির পর হলিউড চলচ্চিত্র কোম্পানিগুলো ওয়ার্নার ব্রসের দিকে আকৃষ্ট হয় এবং ভিটাফোন শব্দ ব্যবস্থার ব্যবহার শুরু করে। ১৯২৮ সাল পর্যন্ত ভিটাফোনের মালিকানা ছিল ওয়ার্নার ব্রসের। ১৯২৮ সালে মে মাসে ওয়েস্টার্ন ইলেকট্রিক কোম্পানির সহযোগী প্রতিষ্ঠান ইলেকট্রিক্যাল রিসার্চ প্রডাক্ট ইনকর্পোরেটেড (ইআপিআই) চলচ্চিত্রের শব্দ পরিবেশনার একক স্বত্ব লাভ করে।
সবাক চলচ্চিত্রের শুরুর দিকে মার্কিন স্টুডিওগুলো দেখতে পায় যে তাদের সবাক চলচ্চিত্রগুলো বিদেশি বাজারে, এমনকি ইংরেজি ভাষার অন্যান্য উপভাষার লোকজনের কাছে প্রত্যাখ্যাত হচ্ছে। শব্দ সংকলনের পদ্ধতি শব্দ পুনঃসংযোজনের জন্য খুবই সেকেলে। একটি সমাধান ছিল হলিউড চলচ্চিত্রের সমান্তরাল বিদেশি ভাষার সংস্করণ নির্মাণ করা। ১৯৩০ সালের দিকে মার্কিন কোম্পানিগুলো ফ্রান্সের জয়েনভিল-ল্য-পঁ-তে একটি স্টুডিও খোলে, যেখানে ভিন্ন কলাকুশলীসহ একই সেট, পোশাক, এমনকি একই রকম দৃশ্যের ব্যবহার করা হত।
বিদেশি বেকার অভিনয়শিল্পী, নাট্যকার, ও সুন্দরী প্রতিযোগিতা বিজয়ীদের হলিউডের চলচ্চিত্রের জন্য নির্বাচন করা হয় ও তাদের নিয়ে আসা হয়, এবং তারা সেখানে ইংরেজি ভাষার সমান্তরাল সংস্করণগুলোতে কাজ করেন। এই সমান্তরাল সংস্করণগুলোর নির্মাণ ব্যয় অল্প ছিল এবং রাতে দৃশ্যধারণ করা হত এবং বিদেশি ভাষা বলতে না পারা দ্বিতীয় সারির মার্কিন পরিচালকদের দ্বারা পরিচালিত হত। স্পেনীয় ভাষার কলাকুশলীদের মধ্যে উল্লেখযোগ্য ছিলেন লুইস বুনুয়েল, এনরিক হারদিয়েল পনসেলা, জাভিয়ের কুগাত, ও এডগার নেভিল। এই নির্মাণগুলো বেশ কিছু কারণে তাদের নির্ধারিত বাজারে সফল হতে পারেনি, তন্মধ্যে রয়েছে: থাম্ব|ডান|180px|ব্রাউন ডার্বি, প্রতীকী চিত্র যা হলিউডের স্বর্ণযুগের প্রতিশব্দ হয়ে ওঠে। তা স্বত্ত্বেও কিছু নির্মাণ, যেমন ড্রাকুলা চলচ্চিত্রের স্পেনীয় সংস্করণ মূল কাজের তুল্য ছিল। ১৯৩০-এর দশকের মাঝামাঝি সময়ের মধ্যে শব্দের সমন্বয়ের উন্নতি সাধিত হয় এবং পৃথকভাবে শব্দগ্রহণ তথা ডাবিং নিত্যনৈমিত্তিক ব্যাপার হয়ে দাঁড়ায়।
ধ্রুপদী হলিউড চলচ্চিত্র ও হলিউডের স্বর্ণযুগ (১৯১৭-১৯৬০)
১৯২৭ সালে দ্য জ্যাজ সিঙ্গার মুক্তির পর ওয়ার্নার ব্রস. ব্যাপক সফলতা অর্জন করে এবং ১৯২৮ সালে স্ট্যানলি থিয়েটার্স ও ফার্স্ট ন্যাশনাল প্রডাকশন্স ক্রয় করার পর তারা নিজেরাই প্রেক্ষাগৃহের ব্যবস্থা চালু করে। এমজিএমও লুওয়ের মালিকানা লাভ করে, যা ১৯২৪ সালে গঠিত হয়েছিল, এবং ফক্স ফিল্ম কর্পোরেশন ফক্স থিয়েটারের মালিকানা অর্জন করেন। আরকেও'ও ১৯২৮ সালে কিথ-অর্ফেউম থিয়েটার ও রেডিও কর্পোরেশন অব আমেরিকাকে অধিগ্রহণ করে ওয়েস্টার্ন ইলেকট্রিক/ইআরপিআই'র একচ্ছত্র ব্যবসা শুরু করে, এবং চলচ্চিত্রে শব্দ যোগ করার তাদের নিজস্ব পদ্ধতি ফটোফোন উদ্ভাবন করে।
প্যারামাউন্ট ওয়ার্নার ব্রস. ও আরকেও'র সাফল্যের অনুসরণ করে ১৯২৬ সালে বালাবান ও কাৎজকে অধিগ্রহণ করে, এবং ১৯২০-এর দশকের শেষভাগে একাধিক প্রেক্ষাগৃহে ক্রয় করে এবং মিশিগানের ডেট্রয়েটে প্রেক্ষাগৃহের একক ব্যবসায় শুরু করে। ১৯৩০-এর দশকের মধ্যে মার্কিন যুক্তরাষ্ট্রের প্রথম সারির প্রায় সকল মেট্রোপলিটন প্রেক্ষাগৃহসমূহ বড় পাঁচটি স্টুডিও - এমজিএম, প্যারামাউন্ট, আরকেও, ওয়ার্নার ব্রস. ও টুয়েন্টিয়েথ সেঞ্চুরি ফক্সের মালিকানায় চলে আসে।
বেশিরভাগ হলিউড চলচ্চিত্রই একটি সূত্র অনুসরণ করে নির্মিত হয়, যেমন - পশ্চিমা ধারা, স্ল্যাপস্টিক কমেডি, সঙ্গীতধর্মী, অ্যানিমেটেড কার্টুন, জীবনী সংক্রান্ত চলচ্চিত্র, এবং একটি স্টুডিওর চলচ্চিত্রের জন্য একই কলাকুশলীদের দল কাজ করত। উদাহরণস্বরূপ, সেড্রিক গিবন্স ও হার্বার্ট স্টোথার্ট সবসময় মেট্রো-গোল্ডউইন-মেয়ারের চলচ্চিত্রে কাজ করতেন, আলফ্রেড নিউম্যান ২০ বছর টুয়েন্টিয়েথ সেঞ্চুরি ফক্সের জন্য কাজ করেছেন, সেসিল বি. ডামিলের প্রায় সবকয়টি চলচ্চিত্রই প্যারামাউন্ট থেকে নির্মিত হয়েছে, এবং পরিচালক হেনরি কিং টুয়েন্টিয়েথ সেঞ্চুরি ফক্সের প্রযোজনায় চলচ্চিত্র নির্মাণ করেছেন।
একই সময়ে যে কোন দর্শক সাধারণত আন্দাজ করতে পারতেন কোন স্টুডিও কোন চলচ্চিত্র নির্মাণ করেছে, বিশেষ করে চলচ্চিত্রে অভিনয়শিল্পীদের উপস্থিতি দেখে। উদাহরণস্বরূপ, এমজিএম দাবী করেন তারা সর্বাধিক তারকাদের সাথে চুক্তিবদ্ধ হয়েছে। প্রতিটি স্টুডিওর নিজস্ব ধরন ও বৈশিষ্ট ছিল, যার ফলে আন্দাজ করা সম্ভব হত, এই বৈশিষ্ট বর্তমানে বিদ্যমান নেই।
স্টুডিও ব্যবস্থা
থাম্ব|ডান|200px|হলিউড চলচ্চিত্র স্টুডিওসমূহ, ১৯২২। চলচ্চিত্র নির্মাণ তখনো ব্যবসা হিসেবে গণ্য ছিল, এবং চলচ্চিত্র কোম্পানিগুলো স্টুডিও ব্যবস্থার অধীনে পরিচালিত হয়ে উপার্জন করতে থাকে। প্রধান স্টুডিওগুলো পারিশ্রমিকের বিনিময়ে হাজারের অধিক কলাকুশলী - অভিনয়শিল্পী, প্রযোজক, পরিচালক, লেখক, স্টান্ট মেন, ক্রাফটসম্যান, ও যন্ত্রকারিগর রাখত। তারা পশ্চিমা ধারার এবং অন্যান্য বড় ধারার চলচ্চিত্রের চিত্রায়নের জন্য দক্ষিণ ক্যালিফোর্নিয়ার গ্রামাঞ্চলে চলচ্চিত্রের জন্য র‍্যাঞ্চ ক্রয় করত বা ইজারা নিত। তারা দেশব্যাপী নগর ও শহরে হাজার হাজার প্রেক্ষাগৃহের মালিকানা কিনে রাখত যেখানে তারা তাদের চলচ্চিত্র প্রদর্শন করাত এবং তাতে সবসময় নতুন উপাদানের প্রয়োজন হত।
১৯৩০ সালে এমপিপিডিএ সভাপতি উইল হেইস হেইস (নির্মাণ) কোড উদ্ভাবন করেন, এই কোড অনুসরণ করে সেন্সরশিপ নীতিমালা প্রণীত হয় এবং ১৯৩০ সালে সেন্সরশিপের প্রতি সরকারের হুমকির পর প্রভাব ফেলে। যাই হোক, ১৯৩৪ সালের পূর্বে এই কোডটি বলবৎ হয়নি, প্রাক-কোড হলিউড নামে এই যুগে কিছু উসকানিমূলক চলচ্চিত্র ও ভয়ানক বিজ্ঞাপনের ফলে আতঙ্কিত হলে ক্যাথলিক ওয়াচডগ সংস্থা দ্য লিজিয়ন অব ডিসেন্সি চলচ্চিত্র বর্জনের হুমকি দেয়। যেসব চলচ্চিত্র নির্মাণ কোড প্রশাসনের নিকট থেকে অনুমতির সিল পায়নি তাদের $২৫,০০০ জরিমান করা হত এবং প্রেক্ষাগৃহ থেকে কোন আয় করতে পারত না, কারণ এমপিপিডিএ বড় পাঁচটি স্টুডিওর মাধ্যমে দেশের সকল প্রেক্ষাগৃহ নিয়ন্ত্রণ করত।
১৯৩০-এর দশক জুড়ে, এবং স্বর্ণযুগের বেশির ভাগ সময়, এমজিএম চলচ্চিত্র পর্দায় আধিপত্য বিস্তার করত ও তাদের অধীনে হলিউডের শীর্ষ তারকারা ছিল, এবং সর্বোপরি হলিউড তারকা পদ্ধতি সৃষ্টির জন্য পরিচিত ছিল। কিছু এমজিএম তারকা, যেমন "হলিউডের রাজা" খ্যাত ক্লার্ক গেবল, লিওনেল ব্যারিমোর, জিন হার্লো, নর্মা শিয়েরার, গ্রেটা গার্বো, জোন ক্রফোর্ড, জিনেট ম্যাকডোনাল্ড ও তার স্বামী জিন রেমন্ড, স্পেন্সার ট্রেসি, জুডি গারল্যান্ড ও জিন কেলি। এই যুগে মার্কিন চলচ্চিত্রের আরেকটি বড় অর্জন হল ওয়াল্ট ডিজনির অ্যানিমেশন কোম্পানি। ১৯৩৭ সালে ডিজনি এই সময়ের সবচেয়ে সফল চলচ্চিত্র স্নো হোয়াইট অ্যান্ড দ্য সেভেন ডোয়ার্ফস নির্মাণ করেন। এই খ্যাতি দ্রুতই ছাড়িয়ে যায় সেলৎসনিক ইন্টারন্যাশনালের সর্বকালের সফল চলচ্চিত্র গন উইথ দ্য উইন্ড।
অনেক চলচ্চিত্র ইতিহাসবেত্তা চলচ্চিত্র নির্মাণের গুরুত্বপূর্ণ সময়ে বিকাশ লাভ করা চলচ্চিত্রের অনেক প্রধান কাজের মূল্যায়ন করেছেন। এর অন্যতম কারণ হল এই সময়ে যত চলচ্চিত্র নির্মিত হয়েছে, সবগুলোই হিট হয়নি। একটি স্টুডিও মাঝারি নির্মাণব্যয়ের ভালো গল্প ও তুলনামূলকভাবে অপরিচিত অভিনয়শিল্পী নিয়েও জুয়া খেলতে পারে, এমন একটি উদাহরণ হল অরসন ওয়েলস পরিচালিত সিটিজেন কেইন এবং এই চলচ্চিত্রটিকে প্রায়ই সর্বকালের সেরা চলচ্চিত্র হিসেবে আখ্যায়িত করা হয়। অন্যদিকে, দৃঢ় ইচ্ছাশক্তিসম্পন্ন পরিচালকগণ, যেমন হাওয়ার্ড হক্‌স (১৮৯৬-১৯৭৭), অ্যালফ্রেড হিচকক (১৮৯৯-১৯৮০), ও ফ্রাঙ্ক ক্যাপ্রা (১৮৯৭-১৯৯১) স্টুডিওগুলোর সাথে দ্বন্দ্বে লিপ্ত হয়ে তাদের শৈল্পিক দৃষ্টিভঙ্গির প্রকাশ ঘটিয়েছেন।
স্টুডিও ব্যবস্থা ১৯৩৯ সালে তার শিখরে পৌঁছায় এবং এই বছরে ধ্রুপদী সব চলচ্চিত্র মুক্তি পায়, তন্মধ্যে ছিল দ্য উইজার্ড অব অজ, গন উইথ দ্য উইন্ড, স্টেজকোচ, মিস্টার স্মিথ গোজ টু ওয়াশিংটন, উদারিং হাইটস, অনলি অ্যাঞ্জেলস হ্যাভ উইংস, নিনোচ্‌কা ও মিডনাইট। স্বর্ণযুগের ধ্রুপদী বিবেচিত অন্যান্য চলচ্চিত্রসমূহ হল কাসাব্ল্যাঙ্কা, ইট্‌স আ ওয়ান্ডারফুল লাইফ, ইট হ্যাপেন্ড ওয়ান নাইট, কিং কং, মিউটিনি অন দ্য বাউন্টি, টপ হ্যাট, সিটি লাইট্‌স, রেড রিভার, দ্য লেডি ফ্রম সাংহাই, রিয়ার উইন্ডো, অন দ্য ওয়াটারফ্রন্ট, রেবেল উইদাউট আ কজ, সাম লাইক ইট হট ও দ্য মাঞ্চুরিয়ান ক্যান্ডিডেট।
স্টুডিও ব্যবস্থার পতন (১৯৪০-এর দশকের শেষভাগ)
১৯৩৮ সালে মূলধারার স্টুডিওগুলোর বড় বাজেটের চলচ্চিত্র চলাকালীন ওয়াল্ট ডিজনির স্নো হোয়াইট অ্যান্ড দ্য সেভেন ডোয়ার্ফস মুক্তি পায় এবং দ্রুতই সর্বোচ্চ আয়কারী চলচ্চিত্র হয়ে ওঠে। স্টুডিওগুলোর জন্য এটি লজ্জাজনক ব্যাপার ছিল, কারণ এই চলচ্চিত্রটি স্বাধীনভাবে প্রযোজিত অ্যানিমেটেড চলচ্চিত্র ছিল, যাতে কোন স্টুডিও'র তারকা ছিল না। ইতোমধ্যে এটি ব্লক-বুকিং অনুশীলনের জন্য হতাশাজনক হয়ে ওঠে, এতে স্টুডিওগুলো প্রেক্ষাগৃহে একই সময়ে শুধু সম্পূর্ণ বছরের চলচ্চিত্রের সময়সূচি বিক্রয় করে এবং মধ্যমমানের চলচ্চিত্রগুলোর মুক্তিকালে তাদের লাভ এনে দিতে লক-ইন পদ্ধতি ব্যবহার করে।
রুজভেল্ট প্রশাসনের প্রখ্যাত ট্রাস্ট বাস্টার সহকারী এটর্নি জেনারেল থারম্যান আর্নল্ড এই সুযোগ কাজে লাগিয়ে হলিউডের আটটি বড় স্টুডিওর বিরুদ্ধে ১৯৩৮ সালের জুলাইয়ে শেরমান এন্টি-ট্রাস্ট আইন লঙ্ঘনের অভিযোগ জারি করে। ফেডারেল মামলার ফলাফলে আটটি স্টুডিও থেকে পাঁচটি স্টুডিও (প্রধান পাঁচ: ওয়ার্নার ব্রস., এমজিএম, ফক্স, আরকেও ও প্যারামাউন্ট) ১৯৪০ সালের অক্টোবরে আর্নল্ডের সাথে সমঝোতায় পৌঁছায় এবং একটি ডিক্রিতে স্বাক্ষর করে, যাতে তিন বছরের মধ্যে:
"ছোট তিন" স্টুডিওর (ইউনিভার্সাল স্টুডিওজ, ইউনাইটেড আর্টিস্ট্‌স ও কলাম্বিয়া পিকচার্স) কোন প্রেক্ষাগৃহের মালিকানা ছিল না এবং তারা চুক্তির ডিক্রিতে অংশগ্রহণ করতে অসম্মতি জানায়। বেশ কয়জন স্বাধীন চলচ্চিত্র প্রযোজকও এই আপোষে খুশি ছিলেন না এবং তারা সোসাইটি অব ইন্ডিপেন্ডেন্ট মোশন পিকচার প্রডিউসার্স নামে একটি ইউনিয়ন গঠন করেন এবং ডেট্রয়েটের প্রেক্ষাগৃহসমূহ আয়ত্ত্বে রাখার জন্য প্যারামাউন্টের বিরুদ্ধে একচেটে ব্যবসায়ের অভিযোগ আনে - প্যারামাউন্ট তখনো বব হোপ, পলেট গডার্ড, ভেরোনিকা লেক, বেটি হাটন-দের মত অভিনয়শিল্পী, বিং ক্রাজবি ও অ্যালান ল্যাড-দের মত জনপ্রিয় গায়ক এবং ১৯৪২ সাল থেকে এই স্টুডিওর অভিনেতা গ্যারি কুপারের উপর কর্তৃত্ব ধরে রেখেছিল। বড় পাঁচ স্টুডিও বড় কোন পরিণতি ছাড়া দ্বিতীয় বিশ্বযুদ্ধের সময় চুক্তির ডিক্রির আবশ্যকীয়তা পূরণ করতে পারেনি, কিন্তু যুদ্ধ শেষ হওয়ার পর তারাও প্যারামাউন্টের সাথে হলিউড বিশ্বস্ততা-বিরোধী মামলার বিবাদী হিসেবে যোগ দেয়, ছোট তিন স্টুডিওর তাদের সাথে যোগ দেয়।
সুপ্রিম আদালত রায় দেয় যে বড় স্টুডিওগুলোর প্রেক্ষাগৃহ ও চলচ্চিত্র পরিবেশনার মালিকানা লাভ শেরমান অ্যান্টি-ট্রাস্ট আইনের লঙ্ঘনের শামিল। ফলে স্টুডিওগুলো তাদের চুক্তির আওতা থেকে অভিনয়শিল্পী ও কলাকুশলীদের ছাড় দিতে থাকে। এতে প্রধান হলিউড স্টুডিওগুলোর চলচ্চিত্র নির্মাণ কৌশল পরিবর্তিত হতে থাকে এবং প্রত্যেকেই সম্পূর্ণ ভিন্ন অভিনয়শিল্পী ও কলাকুশলীদের নিয়ে কাজ করতে পারে।
প্রভাব: অল্প চলচ্চিত্র ও অধিক নির্মাণ ব্যয়
গড় নির্মাণ ব্যয় বাড়তে থাকলে চলচ্চিত্র নির্মাণের সংখ্যা কমতে থাকে, এবং চলচ্চিত্র শিল্পে বড় পরিবর্তন দেখা দেয়। তখন স্টুডিওগুলোর লক্ষ্য হয়ে ওঠে এমন বিনোদন প্রদান করা যা টেলিভিশন প্রচার করতে পারবে না: জমকালো ও জীবনের চেয়ে বেশি কিছু। স্টুডিওগুলো টেলিভিশনে বিক্রির উদ্দেশ্যে তাদের প্রেক্ষাগৃহে প্রদর্শিত চলচ্চিত্রের কিছু অংশ অন্য কোম্পানির কাছে বিক্রি করে দিতে থাকে। ১৯৪৯ সালের মধ্যে সকল বড় চলচ্চিত্র স্টুডিওগুলো তাদের প্রেক্ষাগৃহের মালিকানা ত্যাগ করে।
জোসেফ বার্স্টিন ইনকর্পোরেটেড বনাম উইলসন মামলার ১৯৫২ মিরাকল ডিসিশনে মার্কিন যুক্তরাষ্ট্রের সুপ্রিম আদালত ১৯১৫ সালের মিউচুয়াল ফিল্ম কর্পোরেশন বনাম ওহাইওর শিল্প কমিশনের মামলার অবস্থানে ফিরে যায় এবং বলা হয় যে চলচ্চিত্র শিল্পের একটি রূপ এবং সংবিধানের প্রথম সংশোধনীর সংরক্ষণের নির্দেশ দেওয়া হয়, মার্কিন যুক্তরাষ্ট্রের আইন চলচ্চিত্রের সেন্সর করতে পারবে না। ১৯৬৮ সালের মধ্যে চলচ্চিত্র স্টুডিওগুলো তাদের সেন্সরশিপ কার্যাবলিকে খুব বেশি অবজ্ঞা করতে শুরু করে, মোশন পিকচার অ্যাসোসিয়েশন অব আমেরিকা (এমপিএএ) হেইস কোড দিয়ে তা স্থলাভিষিক্ত করে। চলচ্চিত্রের রেটিং ব্যবস্থা চালুর সাথে সাথে মূল কোডটি সমাপ্ত হয়েছে বলে সরকার সেন্সরশিপের ব্যাপারে হুমকি দিলে এই কোড লঙ্ঘিত হয়।
নব্য হলিউড ও ধ্রুপদ-উত্তর চলচ্চিত্র (১৯৬০-এর দশক-১৯৮০-এর দশক)
নব্য হলিউডি ধারণাতে ১৯৬০-এর দশকে ইউরোপে উদ্ভাবিত চলচ্চিত্র প্রতিষ্ঠান থেকে প্রশিক্ষিত পরিচালকদের নতুন প্রজন্মের বিকাশ ঘটে। ১৯৬৭ সালের বনি অ্যান্ড ক্লাইড দিয়ে মার্কিন চলচ্চিত্রের ফিরে আসার সূত্রপাত হয় এবং চলচ্চিত্রের নতুন প্রজন্ম হিসেবে পরবর্তী কালের বক্স অফিসে সফলতা অর্জন করে। ফ্রান্সিস ফোর্ড কোপলা, স্টিভেন স্পিলবার্গ, জর্জ লুকাস, ব্রায়ান দে পালমা, স্ট্যানলি কুবরিক, মার্টিন স্কোরসেজি, রোমান পোলান্‌স্কি, ও উইলিয়াম ফ্রিডকিনদের মত চলচ্চিত্র নির্মাতাগণ চলচ্চিত্র নির্মাণ শুরু করেন এবং চলচ্চিত্রের ইতিহাসে শ্রদ্ধার্ঘ্য নিবেদন করে বিদ্যমান ধারা ও পদ্ধতিতে উন্নয়ন সাধন করেন। ১৯৬৯ সালে মুক্তিপ্রাপ্ত অ্যান্ডি ওয়ারহলের ব্লু মুভি-র মাধ্যমে প্রথম যৌনউত্তেজক চলচ্চিত্র নিয়ে তারকা ব্যক্তিত্বগণ (যেমন জনি কারসন ও বব হোপ) গণমাধ্যমে আলোচনা করেন, এবং সমালোচকগণ (যেমন রজার ইবার্ট) তা গুরুত্বের সাথে নেন। দ্য নিউ ইয়র্ক টাইমস-এর রাফ ব্লুমেন্থল এই ধারাকে "পর্নো চিক" নামে আখ্যা দেন এবং আধুনিক মার্কিন সংস্কৃতিতে পরবর্তী কালে একে পর্নের স্বর্ণযুগের সূচনা বলে অভিহিত করা হয়। লেখক টনি বেন্টলির মতে, জর্জ বার্নার্ড শ'র পিগম্যালিয়ন নাটক অবলম্বনে র‍্যাডলি মেৎজগারের ১৯৭৬ সালের দি ওপেনিং অব মিস্টি বিটোফেন এবং এর থেকে উপযোগকৃত মাই ফেয়ার লেডি মূলধারার গল্পবর্ণনা ও পটভূমিতে যুক্ত হয় এবং স্বর্ণযুগের রাজমুকুট হিসেবে বিবেচিত হয়।
১৯৭০-এর দশকে নব্য হলিউডি চলচ্চিত্র নির্মাতাগণের চলচ্চিত্রসমূহ সমালোচনামূলকভাবে প্রশংসিত ও ব্যবসায়িকভাবে সফলতা লাভ করে। প্রারম্ভিক নব্য হলিউড চলচ্চিত্র, যেমন বনি অ্যান্ড ক্লাইড ও ইজি রাইডার ছিল তুলনামূলকভাবে স্বল্প নির্মাণব্যয়ের এবং নৈতিকতা বিবর্জিত নায়ক ও অতিরিক্ত যৌনতা ও সহিংসতাপূর্ণ। এছাড়া ফ্রিডকিনের দি একসরজিস্ট, স্পিলবার্গের জস, কোপলা'র দ্য গডফাদার ও অ্যাপোক্যালিপ্স নাউ, স্কোরসেজির ট্যাক্সি ড্রাইভার, কুবরিকের ২০০১: আ স্পেস ওডিসি, পোলান্‌স্কির চায়নাটাউন, লুকাসের আমেরিকান গ্রাফিটি ও স্টার ওয়ার্স ব্যাপক সফলতা লাভ করে এবং আধুনিক "ব্লকবাস্টার"-এর উত্থানে সহায়তা করে ও স্টুডিওগুলোকে প্রচুর হিট চলচ্চিত্র নির্মাণের চেষ্টায় উৎসাহিত করে।
এইসকল তরুণ পরিচালকদের অতিরিক্ত প্রশ্রয় কাজে লাগেনি। তারা প্রায়ই অতিরিক্ত কাজ করতে থাকে ও অতিরিক্ত ব্যয় করতে থাকে এবং এর ফলে নিজে বা স্টুডিও দেউলিয়া হয়ে থাকে। এর তিনটি প্রসিদ্ধ উদাহরণ হল কোপলার অ্যাপোক্যালিপ্স নাউ ও ওয়ান ফ্রম দ্য হার্ট এবং বিশেষভাগে মাইকেল চিমিনো'র হ্যাভেন্‌স গেট, যা এককভাবেই ইউনাইটেড আর্টিস্ট্‌সকে দেউলিয়া করে দেয়। যাই হোক, অ্যাপোক্যালিপ্স নাউ এর নির্মাণব্যয় তুলতে সক্ষম হয় এবং শ্রেষ্ঠকর্ম হিসেবে ব্যাপক প্রশংসা অর্জন করে ও কান চলচ্চিত্র উৎসব হতে পাল্ম দর জয় করে।
হোম ভিডিও বাজারের উত্থান (১৯৮০-এর দশক-১৯৯০-এর দশক)
১৯৮০-এর দশক ও ১৯৯০-এর দশকে আরেকটি গুরুত্বপূর্ণ উন্নয়ন হল হোম ভিডিও বাজারের উত্থান। স্টুডিওগুলো হোম ভিডিওকে সম্পূর্ণরূপে গ্রহণ করে যা বিস্তৃত নতুন ব্যবসায়ের সন্ধান দেয়। শোগার্লস, দ্য সিক্রেটস অব এনআইএমএইচ, ও দ্য শশ্যাংক রিডেম্পশন-এর মত চলচ্চিত্রসমূহ প্রেক্ষাগৃহে মন্দ ব্যবসা করলেও ভিডিও বাজারে সফলতা পায়। এই সময়ে চলচ্চিত্র নির্মাতারা ভিডিওটেপের ব্যবহার শুরু করেন। কোয়েন্টিন টারান্টিনো ও পল টমাস অ্যান্ডারসনদের মত পরিচালকবৃন্দ সহস্রাধিক চলচ্চিত্র এবং পূর্ববর্তী চলচ্চিত্রের সূত্র ও সম্পর্ক খোঁজে পেতে সক্ষম হন। টারান্টিনো পরিচালক রবার্ট রদ্রিগেজের সাথে একাধিকবার কাজ করেছেন। রদ্রিগেজ ১৯৯২ সালে মারপিটধর্মী এল মারিয়াচি চলচ্চিত্র পরিচালনা করেন, যা $৭,০০০ নির্মাণব্যয়ের বিপরীতে $২ মিলিয়ন আয় করে ব্যবসায়িক সফলতা অর্জন করে।
স্বাধীন চলচ্চিত্রের বিস্তৃতি ও চলচ্চিত্র নির্মাণের ব্যয় কমে যাওয়ার সাথে হোম ভিডিওর উত্থান মার্কিন চলচ্চিত্র নির্মাণের দিক পাল্টে দেয় এবং হলিউডের নিম্ন ও মধ্যম শ্রেণীর যারা স্টুডিওর আর্থিক সম্পদের সাথে পাল্লা দিতে পারতো না তদের চলচ্চিত্র নির্মাণের রেনেসাঁর দিকে নিয়ে যায়। একবিংশ শতাব্দীতে ডিভিডির উত্থানের ফলে ডিভিডি স্টুডিওগুলোর জন্য আরও লাভজনক হয়ে ওঠে এবং চলচ্চিত্রের সাথে অতিরিক্ত দৃশ্য, সম্প্রসারিত সংস্করণ ও মন্তব্য যুক্তকরণ বৃদ্ধি পায়।
আধুনিক চলচ্চিত্র
থাম্ব|250px|ডান|১৯৮০-এর দশক ও ১৯৯০-এর দশকের হলিউডের কয়েকজন ব্লকবাস্টার অ্যাকশন হিরো: উপরে বাম থেকে [[সিলভেস্টার স্ট্যালোন, আর্নল্ড শোয়ার্জনেগার, ব্রুস উইলিস, স্টিভেন সীগাল; নিচে বাম থেকে ডলফ লুন্ডগ্রেন, জঁ-ক্লদ ভঁ দাম, ওয়েসলি স্নাইপস ও জ্যাকি চ্যান।]] ১৯৫০-এর দশকের পর থেকেই দর্শনীয় মহাকাব্যিক চলচ্চিত্রগুলো নতুন বিস্তৃত কৌশলের সুবিধা নিয়ে ব্যাপক জনপ্রিয়তা অর্জন করে। ১৯৯০-এর দশকে চলচ্চিত্র নির্মাতারা প্রযুক্তিগত, রাজনৈতিক ও অর্থনৈতিক উদ্ভাবনের সুবিধা নিতে থাকে যা পূর্ববর্তী দশকে সুলভ ছিল না। ডিক ট্রেসি (১৯৯০) প্রথম ডিজিটাল সাউন্ডট্রেক সমৃদ্ধ ৩৫ মিমি চলচ্চিত্র। ব্যাটম্যান রিটার্নস (১৯৯২) ছিল ডলবি ডিজিটাল সিক্স-চ্যানেল স্টেরিও ব্যবহৃত প্রথম চলচ্চিত্র যা তখন থেকে এই শিল্পের মানদণ্ডে পরিণত হয়। কম্পিউটার গ্রাফিক্স বা সিজি'র এমন এক পর্যায়ে চলে যায় যেখানে জুরাসিক পার্ক প্রযুক্তি ব্যবহার করে বাস্তব দেখতে প্রাণি তৈরি করতে সক্ষম হয়। দ্য ফ্যান্টম মেন্যান্স (১৯৯৯) ডিজিটালে ক্যামেরায় ধারণকৃত প্রথম পূর্ণাঙ্গ চলচ্চিত্র।
এমনকি এদুয়ার্দো সানচেস ও দানিয়েল মিরিক পরিচালিত স্বল্প নির্মাণব্যয়ের ইন্ডি ভীতিপ্রদ চলচ্চিত্র ব্লেয়ার উইচ প্রজেক্ট (১৯৯৯) ব্যাপক বাণিজ্যিক সফলতা অর্জন করে। মাত্র $৩৫,০০০ নির্মাণব্যয়ে নির্মিত চলচ্চিত্রটি কোন বড় তারকা ও বিশেষ ইফেক্ট ছাড়াই আধুনিক বিপণন কৌশল ও অনলাইন প্রচারণা ব্যবহার করে $২৪৮ মিলিয়ন আয় করে। জর্জ লুকাসের স্টার ওয়ার্স ত্রয়ীর $১ বিলিয়ন পূর্ববর্তী পর্বের মত না হলেও ব্লেয়ার উইচ প্রজেক্ট শতকরা আয়ের দিক থেকে সর্বকালের সর্বোচ্চ আয়কারী চলচ্চিত্রের খ্যাতি অর্জন করে।
অন্যদিকে চিত্রনাট্যকারগণ শীর্ষ অভিনয়শিল্পী ও পরিচালকদের চেয়ে সাধারণত কম পারিশ্রমিক পেতে থাকেন, যা প্রতি চলচ্চিত্রের জন্য $১ মিলিয়নের চেয়েও কম। যাই হোক, চলচ্চিত্রের নির্মাণব্যয় বৃদ্ধির পিছনে এককভাবে প্রভাব রাখে বিশেষ দৃশ্য। চলচ্চিত্র পর্দায় দর্শনীয় দৃশ্য তৈরির প্রবণতা মার্কিন চলচ্চিত্রের নতুন রূপ দিতে গুরুত্বপূর্ণ ভূমিকা পালন করে। ১৯৯৯ সালের মধ্যে একটি ব্লকবাস্টার চলচ্চিত্রের গড় ব্যয় ছিল বিপণন ও প্রচারণার পূর্বে $৬০ মিলিয়ন এবং বিপণন ও প্রচারণার ব্যয় ছিল আরও $৮০ মিলিয়ন।
তখন থেকে মার্কিন চলচ্চিত্রসমূহ প্রধান দুটি ভাগে বিভক্ত হতে থাকে, সেগুলো হল ব্লকবাস্টার ও স্বাধীন চলচ্চিত্র। স্টুডিওগুলো নিজেদের লাভের কথা বিবেচনা করে প্রতি বছর অল্প সংখ্যক প্রচুর ব্যয়বহুল চলচ্চিত্রের উপর নির্ভরশীল হতে থাকে। এমন ব্লকবাস্টারগুলো দর্শনীয় চলচ্চিত্র, তারকা খ্যাতি, ও উচ্চ নির্মাণ গুণের দিকে জোর দিতে থাকে এবং এসবের জন্য প্রচুর ব্যয় প্রয়োজন। ব্লকবাস্টারগুলো বিপুল পরিমাণ দর্শকদের আকৃষ্ট করতে সাধারণত তারকা খ্যাতি ও প্রচুর বিজ্ঞাপনের দিকে মনোযোগ দেয়। একটি সফল ব্লকবাস্টার তাদের নির্মাণ ব্যয় তুলে আনতে ও লাভ করতে অসংখ্য দর্শকের আকৃষ্ট করে থাকে।
মার্কিন স্বাধীন চলচ্চিত্রগুলো ১৯৮০-এর দশকের শেষভাগে ও ১৯৯০-এর দশকের শুরুতে নতুনভাবে পথচলা শুরু করে যখন চলচ্চিত্র নির্মাতাদের নতুন প্রজন্ম, স্পাইক লি, স্টিভেন সোডারবার্গ, কেভিন স্মিথ ও কোয়েন্টিন টারান্টিনো যথাক্রমে ডু দ্য রাইট থিং, সেক্স, লাইজ, অ্যান্ড ভিডিওটেপ, ক্লার্কস ও রেজারভোয়ার ডগ্‌স চলচ্চিত্র নির্মাণ করেন। পরিচালনা, চিত্রনাট্য রচনা, সম্পাদনা ও অন্যান্য উপাদানের দিক থেকে, এই চলচ্চিত্রগুলো ছিল অভিনব এবং হলিউডের চলচ্চিত্রের রীতির বিরুদ্ধে যাওয়ায় কিছু ক্ষেত্রে অপ্রাসঙ্গিক। তদুপরি, এই চলচ্চিত্রগুলোর আর্থিক সফলতা ও জনপ্রিয় সংস্কৃতিতে এদের মিশে যাওয়ার ফলে স্বাধীন চলচ্চিত্রের বাণিজ্যিক সক্ষমতা পুনঃপ্রতিষ্ঠিত হয়। তখন থেকে স্বাধীন চলচ্চিত্র শিল্প আরও স্পষ্টভাবে সংজ্ঞায়িত হয় এবং মার্কিন চলচ্চিত্রের আরও প্রভাব বিস্তার করে। অনেক বড় স্টুডিও এই ধরনের চলচ্চিত্র নির্মাণের জন্য সহায়ক প্রতিষ্ঠান গঠন করেন, উদাহরণস্বরূপ, ফক্স সার্চলাইট পিকচার্স।
একবিংশ শতাব্দীর শুরুতে মূলধারার চলচ্চিত্রের বাজারে পূর্বে যেসব চলচ্চিত্রের উপস্থিতি ক্ষীণ বলে গণ্য করা হতো তা মার্কিন বক্স অফিসে আরও প্রবৃদ্ধি অর্জন করতে থাকে। এই ধরনের চলচ্চিত্রের মধ্যে উল্লেখযোগ্য হল বিদেশি ভাষার ক্রাউচিং টাইগার, হিডেন ড্রাগন ও হিরো এবং প্রামাণ্য চলচ্চিত্র, যেমন - সুপার সাইজ মি, মার্চ অব দ্য পেঙ্গুইনস, ও মাইকেল মুরের বোলিং ফর কলাম্বিন ও ফাররেনহাইট নাইন/ইলেভেন।
হলিউড ও রাজনীতি
১৯৩০-এর দশকে ডেমোক্র্যাট ও রিপাবলিকানরা হলিউডে অর্থ উপার্জনের সুযোগ দেখেন। রাষ্ট্রপতি ফ্রাঙ্কলিন ডি. রুজভেল্ট হলিউডের সাথে বড় অংশীদারত্বে যান। তিনি প্রথমবারের মত হলিউডের তারকাদের নিয়ে জাতীয় ক্যাম্পেইন করার সুযোগ ব্যবহার করেন। মেলভিন ডগলাস ১৯৩৯ সালে ওয়াশিংটন সফরে যান এবং প্রধানতম নতুন বণিকদের সাথে সাক্ষাৎ করেন।
রাজনৈতিক সত্যায়ন
প্রধান অভিনয়শিল্পদের সত্যায়ন পত্র স্বাক্ষর করা হয়, বেতার উপস্থিতি এবং মুদ্রিত বিজ্ঞাপন তৈরি করা হয়। বৃহত্তর দর্শকদের নিকট দলের রাজনৈতিক মতাদর্শ প্রচারের জন্য চলচ্চিত্র তারকাদের ব্যবহার করা হত। ১৯৬০-এর দশকের মধ্যে ওয়াশিংটনে আসা নতুন ও তরুণ রাষ্ট্রপতি জন এফ. কেনেডি ও ফ্রাঙ্ক সিনাত্রার সাথে তার গভীর বন্ধুত্ব জাঁকজমকের নতুন যুগের দৃষ্টান্ত স্থাপন করে। হলিউডের শেষ মুঘলরা চলে যায় এবং তরুণ ও নতুন নির্বাহী ও প্রযোজকগণ আরও উদারপন্থী ধারণার সূত্রপাত ঘটাতে থাকেন।
তারকাখ্যাতি ও অর্থ রাজনীতিবিদদের উচ্চ শ্রেণী ও জাঁকজমকপূর্ণ হলিউডি জীবনযাত্রার প্রতি আকৃষ্ট করে তোলে। রোনাল্ড ব্রাউনস্টাইন তার "দ্য পাওয়ার অ্যান্ড দ্য গ্লিটার" বইতে লিখেন, ১৯৭০ ও ১৯৮০-এর দশকে রাজনীতিতে টেলিভিশন গুরুত্বপূর্ণ নতুন মাধ্যম ছিল এবং হলিউড সেই মাধ্যমে অভিনয়শিল্পীদের তাদের রাজনৈতিক মতাদর্শ সম্পর্কে কথা বলার সুযোগ করে দেয়, যেমন জেন ফন্ডা ভিয়েতনাম যুদ্ধের বিরুদ্ধে কথা বলেন। অনেক তারকা ও প্রযোজক ডেমোক্র্যাটিক দলকে সমর্থন দেওয়ার প্রবণতা দেখা যায়, তথাপি এই যুগে অনেক রিপাবলিকান অভিনয়শিল্পী ও প্রযোজকের জন্ম হয়। সাবেক অভিনেতা রোনাল্ড রেগন ক্যালিফোর্নিয়ার গভর্নর হন এবং পরে মার্কিন যুক্তরাষ্ট্রের ৪০তম রাষ্ট্রপতি হিসেবে অধিষ্ঠিত হন। এই ধারাবাহিকতায় আর্নল্ড শোয়ার্জনেগার ২০০৩ সালে ক্যালিফোর্নিয়ার গভর্নর হন।
রাজনৈতিক অনুদান
বর্তমানে হলিউড থেকে অনুদান দিয়ে ফেডারেল রাজনীতির ফান্ড গঠন করা হয়। উদাহরণস্বরূপ, ২০০৭ সালের ২০শে ফেব্রুয়ারি বেভারলি হিল্টনে ডেমোক্যাটিকদের তৎকালীন রাষ্ট্রপতি মনোনীত বারাক ওবামাকে নিয়ে $২,৩০০-এ-প্লেট হলিউড উৎসব করা হয়, এর আমন্ত্রয়িতা ছিলেন ড্রিমওয়ার্কসের প্রতিষ্ঠাতা ডেভিড গেফেন, জেফ্রি কাৎজেনবের্গ ও স্টিভেন স্পিলবার্গ।
বিশ্ব বাজারে বিস্তৃতি
অন্যান্য মার্কিন কোম্পানিগুলোও বিদেশি বাজারে যেতে শুরু করে এবং ১৯২০-এর দশকের মাঝামাঝি সময়ের মধ্যে দেশের বাইরে মার্কিন পরিবেশনা বিস্তৃতি লাভ করতে শুরু করে। মূলত, বেশিরভাগ কোম্পানিই তাদের চলচ্চিত্র পরোক্ষভাবে বিক্রয় করত। যাই হোক, যেহেতু তারা বৈদেশিক বাণিজ্যে অনভিজ্ঞ ছিল, তারা বিদেশি পরিবেশনা ফার্ম বা রফতানি প্রতিনিধির নিকট সাধাসিধেভাবে তাদের চলচ্চিত্রের বিদেশি স্বত্ব বিক্রয় করত। ধীরে ধীরে, লন্ডন মার্কিন যুক্তরাষ্ট্রের চলচ্চিত্রের আন্তর্জাতিক প্রচারণার কেন্দ্র হতে শুরু করে।
অনেক ব্রিটিশ কোম্পানি এই ব্যবসায়ের প্রতিনিধি হিসেবে কাজ করে লাভ করতে থাকে এবং তা করার ফলে তারা যুক্তরাজ্যের বাজার থেকে মার্কিন চলচ্চিত্রের জন্য বড় অংশ প্রদান করে ব্রিটিশ চলচ্চিত্রগুলোর বাজারকে দুর্বল করে দিতে থাকে। ১৯১১ সালের মধ্যে গ্রেট ব্রিটেনে আমদানিকৃত চলচ্চিত্রে প্রায় ৬০ থেকে ৭০ ভাগ চলচ্চিত্র ছিল মার্কিন। মার্কিন চলচ্চিত্রগুলো জার্মানি, অস্ট্রেলিয়া ও নিউজিল্যান্ডেও ভালো ব্যবসা করতে থাকে।
সাম্প্রতিককালে, বিশ্বায়ন তীব্রতর হতে শুরু করেছে এবং মার্কিন যুক্তরাষ্ট্র সরকার মুক্ত বাণিজ্যের কর্মসূচি ও সাংস্কৃতিক পণ্যের বাণিজ্যের প্রচারে সক্রিয়ভাবে কাজ করছে। হলিউড বিশ্বব্যাপী সাংস্কৃতিক উৎস হিসেবে প্রতিষ্ঠিত হয়েছে। মার্কিন বহুজাগতিক গণমাধ্যম সংস্থার মাধ্যমেই শুধু নয় বরং বিভিন্ন সংস্কৃতির জনপ্রিয় আবেদন নিয়ে বিপুল-নির্মাণব্যয়ের চলচ্চিত্র নির্মাণের অদ্বিতীয় সক্ষমতার কারণে হলিউডের এই সফলতা রফতানির বাজারে ছড়িয়ে পড়ছে।
ইতোমধ্যে, হলিউড চীনা বাজারে গভীরভাবে প্রবেশ করেছে, যদিও এতে চীনের সেন্সর ব্যবস্থার প্রভার রয়েছে। চীনে নির্মিত চলচ্চিত্রগুলো সেন্সরে কঠোরভাবে পরিত্যাজ্য বিষয়গুলো হল "ভূত, সহিংসতা, খুন, ভয় ও শয়তান।" এই ধরনের গল্পের উপাদানে কর্তন প্রয়োজন হতে পারে। দাপ্তরিক চীনা মানদণ্ড অনুসরণ করে হলিউডের "অনুমোদিত" চলচ্চিত্র নির্মাণ করতে হয়, কিন্তু নান্দনিক মানদণ্ডের দিয়ে বক্স অফিসের লাভ পরিত্যাগ করতে হয়। এমনকি, চীনা দর্শকবৃন্দের কাছে ভালো মার্কিন চলচ্চিত্রগুলোর তাদের নিজেদের ভাষায় ডাবিঙের পর মুক্তির জন্য অপেক্ষা করা বিরক্তিকর মনে হয়।